Uzdevumi skolēniem pēc animācijas filmas “Straume” noskatīšanās

	Nr.
	Uzdevums
	Aktivitātes

	1.
	Padomā un atceries svarīgākos notikumus Kaķa ceļojumā! 
Atceries vietas, kur tie notika! Sakārto notikumus hronoloģiskā secībā! 
Uzzīmē Kaķa ceļojuma karti! Izdomā nosaukumu kartei!
	Nodarbības sākumā skolēnus aicina atcerēties filmas sižetu un izteikt vērtējumus par svarīgākajiem notikumiem. Ar jaunākiem skolēniem var apspriest detalizētāk, ar vecākiem skolēniem - abstraktāk. 
Skolēni darbu var veikt individuāli, pāros vai nelielās grupās.
No skolēnu darbiem izveido izstādi.
Skolēni apskata izstādi, salīdzina savus iespaidus. Uz krāsainām līmlapiņām uzraksta savus vērtējumus un pieliek pie kartēm. 

	2.
	Padomā un atceries, kādi dzīvnieku bari dzīvoja “Straumes” pasaulē! 
Izstāsti/uzraksti, kas kopīgs, kas nozīmīgākais un vienojošais katrā barā! 
Salīdzini ar tām, grupām, (bariem), kas ir Tavā skolā (klasē)! 
Kādi vēl dzīvnieki/dzīvnieku bari  varētu dzīvot “Straumes” pasaulē?
	Nodarbības sākumā skolēni kopīgi atceras un nosauc visus filmas dzīvniekus un īpaši tos, kuri veidoja barus. 
Uzdevumu var veikt kā grupu diskusiju.
Turpinājumā  skolēnus sadali tik grupās, cik ir dzīvnieku baru. Ja skolēnu ir daudz, barus var pārstāvēt arī divas grupas. 
Katra grupa izveido sava bara aprakstu un salīdzina ar kādu skolēnu grupu skolā. Pamato ar konkrētiem piemēriem. Katra grupa prezentē savu veikumu. Citas grupas komentē, papildina, varbūt pat apstrīd. Uz pēdējo jautājumu - kādi vēl dzīvnieki varētu dzīvot “Straumes” pasaulē - var atbildēt pa grupām, pirms tam grupā vienojoties par atbildi, var apspriest visi kopā un var arī individuāli uzrakstīt vai uzzīmēt atbildi.

	3.
	Atceries Kaķa ceļabiedrus! Raksturo katru! 
Pastāsti, kādas ir viņu īpašibas, vērtības, no kādas vides un sabiedrības viņi nāk? 
Pastāsti, kuram dzīvniekam esi līdzīgs Tu pats! 
Pastāsti par citiem cilvēkiem, kas līdzīgi kādam no filmas dzīvniekiem! 
Izskaidro, kāpēc dzīvnieki izvēlējās palikt kopā ar Kaķi, nevis atgriezās katrs savā barā! 
	Nodarbību sāk ar kopīgu sarunu, kurā skolēni pārrunā un vadītājs fiksē uz tāfeles rakstura īpašības, attieksmes, vērtības, principus.
Skolēni sadalās pāros vai nelielās grupās un katra grupa apspriež vienu dzīvnieku, noskaidro viņa rakstura īpašības, attieksmes, vērtības, principus. Skolēni var veidot domu kartes vai plakātus par izvēlēto dzīvnieku. 
Pirms darbu prezentācijas stingri vienoties par runātāju secību un runas ilgumu.
Pēc prezentācijām skolēni apspriež, vai paši mēdz būt līdzīgi kādam no dzīvniekiem. Vai uzskata, ka kāds no klases biedriem mēdz būt līdzīgs kādam dzīvniekam.
Noslēgumā katra grupa izdomā savu pamatotu skaidrojumu, kāpēc dzīvnieki izvēlējās palikt kopā ar Kaķi.
Skolēni uz līmlapiņām uzzīmē vai uzraksta, kadu dzīvnieku vēl vajadzētu komandā un pievieno savām prezentācijām.

	4.
	Atceries Kaķa ceļojumu “Straumes” pasaulē! 
Iztēlojies, ka Tu ceļo kopā ar Kaķi! 
Uzraksti vai uzzīmē kāda būtu Tava vieta un loma šajā ceļojumā! Kā un kur jūs ceļotu! 
Kādas būtu tavas attiecības ar pārējiem ceļabiedriem! 
Kādi piedzīvojumi jūs gaidītu! 
	Nodarbības sākumā skolēni kopīgi atceras Kaķa ceļojuma posmus un ceļabiedrus. Skolēni patāsta par savām sajūtām un emocijām filmas laikā.
Individuālais darbs var būt:
a) rakstīšana (gan brīva, gan arī iepriekš vienojoties par noteiktu formu);
b) zīmēšana vai gleznošana.
Nodarbības otrajā daļā ir Rakstnieka krēsls un katrs nolasa savu ceļojuma versiju.
Zīmējumus vai gleznas izliek izstādē. 
Noslēgumā skolēnu radošajiem darbiem var piešķirt dažādas nominācijas, kuru nosaukumus izvēlas no filmas ( piemēram, Plūstošākais, priecīgākais, bailīgākais, Sekretārputnu, Kapibaras u.c.pēc skolēnu izvēles)

	5.
	Atceries Kaķa ceļojumu! Atceries, kādas emocijas Tu vari nosaukt! (prieks, bēdas, dusmas, bailes, kauns, satraukums u.c.) Kuras emocijas Tu izjuti skatoties filmu?
 Atceries emocionālākos momentus! 
Apraksti emocijas un izskaidro, kas tās izraisīja! 
Izveido emociju hierarhiju - sakārtojot tās pēc emociju ilguma un intensitātes skatīšanās laikā. Uzraksti vēstuli Kaķim par to, kādas bija tavas sajūtas un emocijas skatoties filmu!
	Aktivitātes sākumā skolēni var kopīgi noskaidrot sev pazīstamās emocijas. Nodarbības vadītājs tās uzraksta uz baltas lapas vai tāfeles un atstāt klases priekšā.
Nodarbības vadītājs aicina skolēnus izveidot savas emociju hierarhijas - sakārtot pēc ilguma un intensitātes. 
Kad skolēni izveidojuši savas emociju hierarhijas, viņi tās var apspriest pa pāriem vai nelielās grupās.Atrast vienojošās emocijas, noskaidrot individuālās. 
Skolēni raksta radošo darbu - vēstuli Kaķim. Nobeigumā skolēni var apmainīties ar vēstulēm un uzrakstīt Kaķa atbildi.

	6.
	Atceries “Straumes” pasauli un tās iedzīvotājus! 
Kādi notikumi varēja izraisīt plūdu rašanos un vecās pasaules bojā eju? 
Iztēlojies, kur varētu būt palikuši cilvēki? 
Kāda varētu būt tā pasaules daļa, kurā dzīvo cilvēki? Iztēlojies, ka esi šo notikumu aculiecinieks un uzraksti reportāžu par to, kā plūdi pārņem pasauli!
	Nodarbības vadītājs kopā ar skolēniem atceras filmā attēloto pasauli, noskaidro kādi elementi tur bija redzami un ko tie nozīmē.
Skolēni pa pāriem vai nelielās grupās izdomā savas versijas par to, kas noticis un kur palikuši cilvēki.
Katrs pāris/grupa izstāsta savas versijas, cenšoties pamatot ar filmā redzēto un pašu zināmo.
Skolēni pārrunā, kur šajā pasaulē varētu dzīvot cilvēki un kā viņi tur dzīvo.
Individuālais darbs - skolēni iztēlojas, ka ir aculiecinieki izmaiņām un notikumiem “Straumes” pasaulē un raksta reportāžu no notikumu vietas.

	7.
	Filmā redzami daudzi un dažādi atspulgi. Izskaidro, kā tu saproti to nozīmi dažādos fragmentos! Kādus simbolus vēl saskatīji filmā? Kā tu tos skaidrotu? Izdomā un uzraksti (vai uzzīmē), kāds varētu būt “Straumes” pasaules a) izcelšanās mīts; b) reliģija; c) pasaules uzskats.
	Nodarbības sākumā skolēni atceras filmas vizuālo ainu, pārrunā, kādi atspulgi bija redzami filmā, kādos fragmentos, kurās vietās un ko tie varētu nozīmēt filmas kontekstā. 
Nodarbības vadītājs aicina skolēnus pa pāriem vai individuāli atrast vēl citus simbolus un izdomāt to nozīmi. Skolēni pārrunā, kādi  simboli ir sastopami filmā un nodarbības vadītājs pieraksta uz tāfeles. Skolēni individuāli vai grupās apraksta vai veido domu kartes par to a) kās varētu būt šīs pasaules izcelšanās mīts; b) reliģija; c) pasaules uzskats.

	8.
	Atceries filmas sižetu, aizkustinošākos momentus un filmas beigas!
Kā Tu saprati filmas beigas? Vai Tev patika/nepatika, kā beidzās filma?
Uzraksti savu turpinājumu filmai!
	Nodarbības vadītājs kopā ar skolēniem atceras filmas galvenos notikumus, tēlus un īpaši pārrunā filmas beigas. Skolēni pārrunā, kā viņi sapratuši filmas nobeigumu. 
Skolēni individuāli, pāros vai grupās izdomā, kāds varētu būt filmas turpinājums. Skolēni turpinājumu var uzrakstīt, var zīmēt domu karti uz lielām lapām, var pastāstīt vārdos. 
Aktivitātes nobeigumā skolēni var nobalsot par interesantāko variantu.

	9.
	Atceries filmas svarīgākos notikumus!
Atceries filmas galvenos varoņus,  viņu īpašības un savstarpējās attiecības!
Izdomā dialogus un tos iestudē!
	Nodarbības vadītājs kopā ar skolēniem atceras filmas svarīgākos notikumus, nosauc un raksturo galvenos varoņus.
Nodarbības vadītājs kopā ar skolēniem noskaidro 3 - 5 filmas ainas, kurās tika noskaidrotas vērtības, pieņemti lēmumi vai noskaidrotas attiecības. 
Visi kopā vienojas par nosaukumiem katrai epizodei. 
Skolēnus sadala grupās un katra grupa izdomā dialogus savam fragmentam. 
Dialogus var iestudēt un parādīt pārējiem. 








